Llan imussnawen i d-yennan d akken « tamacahut tekka-d seg wumyi »10. Ma nmuqqel s telqey ɣer tmacahut ad tt-naf tettak-d udem n tmetti, akken dyenna SAVIGNAC « tamacahut d lemri n tmetti », s yis-s yezmer umussnaw ad yezrew timetti seg waṭṭas n tamiwin, amedya leqdic n teṣleḍt tasnalsant n Camille lacoste-Dujardin ɣef tmucuha n temnaḍt n leqbayel. Ulac taɣerma deg umaḍal ur nesɛi ara timucuha, annecta iwekked-it-id Hadadou; « Ulac taɣerma deg umaḍal ur nesɛi ara timucuha-ines, imaṣriyen, igriken…»11.